I aftes fortalte Kent Klemmensen sin beretning fra vindmøllebranden i Østerild. Her kan du se hans videooptagelse fra flammehavet i 140 meters højde.

Fredag aften så Kent Klemmensen fra Fjerritslev branden i Vestas' gigamølle i testcenteret ved i Østerild fra første række i hans mors indkørsel. - Vi står med vinden i ryggen omkring 800 meter fra møllen, alligevel kan vi både se og høre, når brændende rester falder ned fra tårnet, fortalte han fredag aften. Vagtchef Jens Claumarch fra Midt- og Vestjyllands Politi fortæller til TV MIDTVEST, at der forud for branden var foretaget nogle opdateringer og test på vindmøllen. Da Vestas' folk efterfølgende skulle genstarte vindmøllen, gik en alarm, og der startede en røgudvikling, der så udviklede sig til en brand. I videoen herunder kan du se hans optagelser af branden.